**VZOREC SPORAZUMA**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor, matična številka naročnika: 5054150000, identifikacijska številka naročnika za DDV: SI56644817, ki ga zastopa generalni direktor UKC, prof. dr. Vojko Flis, dr. med.(v nadaljevanju: naročnik)

in podjetjem

     , ki ga zastopa direktor      (v nadaljevanju: stranka sporazuma), identifikacijska številka stranke sporazuma za DDV:      , matična številka stranke sporazuma:       .

**UVODNE UGOTOVITVE**

1. **člen**

Stranki tega sporazuma ugotavljata, da je naročnik izvedel postopek oddaje javnega naročila za nabavo blaga: »**KARDIOKIRURŠKI MEDICINSKI POTROŠNI MATERIAL**«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22-odl. US, 100/22 - ZNUZSZS, 28/23 in 88/23 - ZOPNN-F; v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3.

S tem sporazumom se naročnik in stranka sporazuma dogovorita o medsebojnih pravicah in obveznostih glede vseh razpisanih vrst blaga iz skupin 1 (razen za ident 912166), 2, 3 in 4, ki so predmet sklenjenega okvirnega sporazuma in/oz. kupoprodajne pogodbe in so pri naročniku na konsignaciji.

**PREDMET SPORAZUMA**

1. **člen**

Naročnik in stranka sporazuma sklepata predmetni sporazum za potrebe ureditve vprašanj glede blaga na konsignaciji, in sicer glede njegove dobave, oprave inventur, zavarovanja blaga v primeru višje sile in drugih vprašanj vezanih na blago na konsignaciji.

**DOBAVA IN NAROČANJE BLAGA** **NA KONSIGNACIJI**

1. **člen**

Blago, ki je predmet konsignacije na podlagi sklenjenega okvirnega sporazuma in/oz. kupoprodajne pogodbe, stranka sporazuma dostavlja izključno v skladišče medicinskega potrošnega materiala, s spremnim dokumentom prenosnico v papirni obliki in elektronski obliki (e-prenosnica).

Blago bo skladiščeno v prostorih Oddelka za kardiokirurgijo.

E-prenosnice je potrebno poslati na elektronski naslov konsignacija-smpm@ukc-mb.si.

Dostava blaga na konsignaciji neposredno h končnemu uporabniku – posameznemu oddelku (v konkretnem primeru na Oddelek za kardiokirurgijo), ni dovoljena.

Začetno količino blaga na konsignaciji, ki bo dogovorjena ob sklenitvi sporazuma mora stranka sporazuma dobaviti naročniku v roku 10-ih dni od sklenitve okvirnega sporazuma in/oz. kupoprodajne pogodbe.

Minimalna stalna zaloga je vsaj mesečna zaloga naročnika. V primeru, da bo naročnik pri izvajanju sporazuma ugotovil nižje ali višje stanje, bo o tem pisno obvestil stranko sporazuma.

Stranka sporazuma je seznanjena z lokacijo, prostori in načinom hrambe blaga na konsignaciji, na Oddelku za kardiokirurgijo, kar ima možnost tudi preveriti (npr. ob prvi dobavi). Sicer pa se s pogoji hrambe seznani tudi vsakič, ko opravlja inventuro.

V roku 2 dni po sklenitvi sporazuma je stranka sporazuma naročniku dolžna dostaviti zahteve glede načina in pogojev hrambe.

Naročnik se obvezuje stranki sporazuma za blago na konsignaciji tedensko pisno sporočati količino porabljenega blaga z naročilnico. Stranka sporazuma pa se obvezuje takoj po prejemu naročilnice izstaviti e-dobavnico in e-račun in ju posredovati naročniku.

Vsako poročilo o porabi blaga pomeni za stranko sporazuma novo naročilo blaga na konsignacijo, če se naročnik in stranka sporazuma ne dogovorita drugače.

Stranka sporazuma bo zaloge obnavljala v roku 3 – 5 dni oz. v nujnih primerih v roku 24 ur, na podlagi poročila naročnika o porabi materiala.

Naročnik se zavezuje, da bo z blagom na konsignaciji ravnal kot dober gospodar in skrbel za vrstni red porabe blaga tako, da bo blago z najkrajšim rokom sterilnosti porabil najprej in da bo novo blago, ki ga prejme, shranil/razporedil tako, da ne bo prihajalo do napak in se ne bo porabilo pred tistim, ki je bilo dostavljeno že prej.

Naročnik bo preučil potrebe in naročil blago, za katerega predvideva, da se bo porabilo. V primeru, da se ugotovi, da se določeno blago na konsignaciji oz. dimenzije le-tega dalj časa ne porabijo, se lahko naročnik in stranka sporazuma dogovorita, da se količina blaga na konsignaciji v tem delu ustrezno zmanjša

Po prenehanju veljavnosti sklenjenega okvirnega sporazuma in/oz. kupoprodajne pogodbe se stranka sporazuma zaveže, v roku 10-ih dni, vso neporabljeno blago odstraniti iz konsignacijskega skladišča in opraviti inventuro.

Neupoštevanje določb tega sporazuma glede dostave blaga na konsignaciji predstavlja kršitev tega sporazuma.

**PREVZEM BLAGA NA KONSIGNACIJI**

1. **člen**

Naročnik bo naročeno blago v celoti prevzel na podlagi prenosnice (e-prenosnice). Prenosnica (e-prenosnica) mora biti napisana v slovenskem jeziku. Stranka sporazuma mora zagotavljati, da je na prenosnici, poleg predpisanih podatkov, ob nazivu in kataloški številki artikla tudi njena serijska številka in rok uporabe.

Dobavljeno blago, ki sodi med medicinske pripomočke ali med in-vitro medicinske pripomočke, mora biti označeno v skladu z veljavno zakonodajo EU.

Dobavljeno blago na konsignaciji ostane v lasti stranke sporazuma do njegove končne uporabe s strani naročnika.

Kataloške številke morajo biti enake (pike, vejice, presledki, …) na vseh dokumentih  
(e-prenosnica, račun) ter na artiklu, ki je predmet tega sporazuma (na primarni in sekundarni ovojnini artikla).

Količinski prevzem blaga se opravi ob prevzemu.

**SKRBNIK SPORAZUMA**

1. **člen**

Skrbnik sporazuma za naročnika je:

Skrbnik sporazuma za stranko sporazuma je:      .

**INVENTURA**

1. **člen**

Skladno z internimi pravili, naročnik popiše blago na konsignaciji v posebne popisne liste, in sicer kvartalno, na dan, ki je določen v rokovniku za izvedbo popisa.

Popisne liste naročnik posreduje stranki sporazuma v seznanitev. Stranka sporazuma je dolžna vsebino popisnih listov potrditi in morebitna odstopanja, v sodelovanju z naročnikom, urediti v najkrajšem možnem času.

Stranka sporazuma je prav tako dolžna opraviti inventuro blaga na konsignaciji najmanj enkrat letno, naročnik pa ji je dolžan omogočiti dostop do zaloge blaga na konsignaciji za namen inventure in usklajevanja vsebine blaga na konsignaciji, in sicer po predhodnem dogovoru z odgovorno osebo v konsignacijskem skladišču in odgovorno osebo na oddelku, kjer je blago hranjeno.

Pri inventuri stranke sporazuma mora biti prisotna strokovna odgovorna oseba s strani naročnika. Ob inventuri se pripravi zapisnik o ugotovljenem stanju. Zapisnik podpišejo ob inventuri prisotni predstavniki naročnika in stranke sporazuma.

**ZAVAROVANJE BLAGA**

1. **člen**

Naročnik ima zavarovana konsignacijska skladišča zoper rizike požara, vloma in poplave. Hkrati ima naročnik zavarovano blago na konsignaciji, in sicer zoper naslednje nevarnosti:

* požar, strela, eksplozija, vihar, toča, manifestacija, demonstracija, udarec zavarovančevega motornega vozila in padec zračnega plovila,
* izliv vode,
* meteorne vode s strehe in
* poplava.

**POGODBENA KAZEN**

1. **člen**

V primeru zamude z izvajanjem pogodbenih obveznosti, ki ni posledica višje sile ali razlogov na strani naročnika, bo stranka sporazuma plačala naročniku pogodbeno kazen, in sicer za vsak koledarski dan zamude v višini 0,5 % (odstotka) od vrednosti nedobavljene vrste blaga v EUR z DDV, vendar skupno največ v višini 10 % (odstotkov) vrednosti nedobavljene vrste blaga.

##### Naročnik pogodbene kazni ne bo unovčil v primeru, ko stranka sporazuma naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

**PROTIKORUPCIJSKA KLAVZULA**

1. **člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun druge stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

1. **člen**

Ta sporazum se sklepa za obdobje od 01.01.2025 do 31.12.2025.

V primeru, da bo naročnik za posamezno vrsto blaga oz. za posamezno skupino blaga, prejel samo eno dopustno ponudbo, se ta sporazum sklepa za obdobje od 01.01.2025 do 31.12.2027.

1. **člen**

Sporazum je napisan v dveh (2) enakih izvodih, od katerih prejme vsaka stranka po en (1) izvod.

|  |  |
| --- | --- |
|  | Št. ……………………… |
| V *,* dne | V Mariboru, dne ……………..……… |
| Stranka sporazuma: | Naročnik:  UKC Maribor |
| Direktor: | Generalni direktor UKC:  prof. dr. Vojko Flis, dr. med. |